Տիգրան Ալիխանով

Տիգրան Աբրահամի Ալիխանով (), հայ դաշնակահար։ ՌԴ ժողովրդական արտիստ (2002), պրոֆեսոր (1992)։

Ֆիզիկամաթեմատիկական գիտությունների դոկտոր, պրոֆեսոր Աբրահամ Ալիխանովի որդին։

Կենսագրություն 
Տիգրան Ալիխանովը ծնվել է 1943 թվականի հունվարի 22-ին Մոսկվայում, ֆիզիկոս Աբրահամ Ալիխանովի (1904-1970) և ջութակահար, Մոսկվայի ֆիլհարմոնիայի մենակատարուհի Սլավա Ռոշալի (1916-1998) ընտանիքում։

1966 թվականին ավարտել է Մոսկվայի կոնսերվատորիան։ 1966-1973 թվականներին դասավանդել է Մոսկվայի մանկավարժական ինստիտուտում, 1971 թվականից՝ Մոսկվայի կոնսերվատորիայում, 1992 թվականից՝ ամբիոնի վարիչ, 2005 թվականից՝ ռեկտոր։

Վարպետության դասեր է առել ԽՍՀՄ-ի, ԱՄՆ-ի, Իսպանիայի մի շարք կոնսերվատորիաներում։ Հյուրախաղերով հանդես է եկել Եվրոպայում, ԱՄՆ-ում, Աֆրիկայում։

Կատարողական երկացանկում են Յոհան Սեբաստիան Բախի, Ֆ. Լիստի, Ի. Ստրավինսկու, Պ. Հինդեմիթի, Ա. Շնիտկեի, է. Դենիսովի, Արամ Խաչատրյանի ստեղծագործություններից։

Եղել է մի շարք կոմպոզիտորների (է. Դենիսով, Յու. Բուցկո, Գ. Բանշչիկով, Գ. Ֆրիդ) երկերի առաջին կատարողը։ Հեղինակ է գիտամեթոդական աշխատությունների։ Թողարկել է ձայնասկավառակներ։

Մրցանակներ 
 Մ. Լոնգի և Ժ. Տիբոյի անվան միջազգային մրցույթների դափնեկիր (1967, Փարիզ)
 Հեղինակային իրավունքի հունգարական գործակալության մրցույթի դափնեկիր (1985)

Ծանոթագրություններ

Գրականություն 
 Григорьев Л., Платек Я. «Современные пианисты». Москва, «Советский композитор», 1990.

Արտաքին հղումներ 
 Տիգրան Ալիխանովը Մոսկվայի կոնսերվատորիայի կայքում
  Տիգրան Ալիխանովը «Ռուսաստանի գիտնականները հանրագիտարանում»
 Տիգրան Ալիխանովը «Բոլոր դաշնակահարները» կայքում
 Тигран Абрамович Алиханов на сайте Российской Академии Искусств 
 Тигран Абрамович Алиханов на сайте Золотая книга России

Հայ դաշնակահարներ
Հայ պրոֆեսորներ
Խորհրդային դաշնակահարներ
Խորհրդային ակադեմիական երաժիշտներ